***** ΚΑΝΟΝΙΣΜΟΣ (ΕΟΚ) αριθ. 1935/82 ΤΟΥ ΣΥΜΒΟΥΛΙΟΥ της 12ης Ιουλίου 1982 περί προμηθείας αποκορυφωμένου γάλακτος σε σκόνη ως επισιτιστικής βοηθείας στη Δημοκρατία της Ζιμπάμπουε ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, τον κανονισμό (ΕΟΚ) αριθ. 1037/82 του Συμβουλίου της 26ης Απριλίου 1982 περί καθορισμού των γενικών κανόνων για την προμήθεια αποκορυφωμένου γάλακτος σε σκόνη, στα πλαίσια του προγράμματος επισιτιστικής βοήθειας του 1982, σε ορισμένες αναπτυσσόμενες χώρες και ορισμένους ειδικευμένους οργανισμούς (1), και ιδίως το άρθρο 7, την πρόταση της Επιτροπής, Εκτιμώντας: ότι ο κανονισμός (ΕΟΚ) αριθ. 1038/82 του Συμβουλίου της 26ης Απριλίου 1982 περί της προμηθείας αποκορυφωμένου γάλακτος σε σκόνη, στα πλαίσια του προγράμματος επισιτιστικής βοήθειας του 1982, σε ορισμένες αναπτυσσόμενες χώρες και ορισμένους ειδικευμένους οργανισμούς (2), προβλέπει απόθεμα 10 990 τόνων αποκορυφωμένου γάλακτος σε σκόνη· ότι ορισμένες ποσότητες είναι ακόμη διαθέσιμες από το απόθεμα αυτό· ότι η Κοινότητα έλαβε αίτηση της Δημοκρατίας της Ζιμπάμπουε για επισιτιστική βοήθεια σε αποκορυφωμένο γάλα σε σκόνη· ότι οι ανάγκες δικαιολογούν κοινοτική επισιτιστική βοήθεια, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Από την ποσότητα του αποκορυφωμένου γάλακτος σε σκόνη που είναι ακόμα διαθέσιμη στο απόθεμα που προβλέπει ο κανονισμός (ΕΟΚ) αριθ. 1038/82, παρέχονται 2 500 τόνοι ως επισιτιστική βοήθεια στη Δημοκρατία της Ζιμπάμπουε. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος. Έγινε στις Βρυξέλλες, στις 12 Ιουλίου 1982.

[Source: multi_eurlex | Tokens: 1636]